钦定古今图书集成/理学汇编/经籍典/第090卷 > 《复卦赞》前人
## 钦定古今图书集成/理学汇编/经籍典/第090卷 > 《复卦赞》前人

“万物职职。其生不穷，孰其尸之？造化为工，阴阖阳开。
一静一动，于穆无疆。全体妙用，奚独于斯？潜阳壮阴，
而曰昭哉。”此天地心，盖翕无馀。斯辟之始，生意闯然。
具此全美。其在于人，曰性之仁。敛藏方寸，包括无垠。
有茁其萌，有恻其隐。于以克之，四海其准。曰惟兹今，
眇绵之间。是用斋戒，掩身闭关。仰止羲图，稽经协传。
敢赞一辞，以诏无倦。